Na temelju članka 42. Statuta općine Grožnjan Grisignana (Službene novine Općine Grožnjan“, br.2/21), Zakona o vlasništvu i drugim stvarnim pravima (Narodne novine br. 91/96, 73/00, 114/01, 79/06, 146/08, 38/09, 153/09, 143/12 i 152/14, 81/15, 94/17) i Zapisnika sa sjednice Povjerenstva za provođenje natječaja za zakup i prodaju nekretnina u vlasništvu Općine Grožnjan Grisignana od 17. listopada 2022.g.,  Općinsko vijeće Općine Grožnjan Grisignana na sjednici održanoj dana 27. listopada 2022.g., donijelo je 

ODLUKU O PRIHVATU NAJPOVOLJNIJIH PONUDA I SKLAPANJU UGOVORA TEMELJEM  NATJEČAJA ZA ZAKUP GRAĐEVINSKOG ZEMLJIŠTA U VLASNIŠTVU OPĆINE GROŽNJAN ZA ISKORIŠTAVANJE U POLJOPRIVREDNE SVRHE
Članak 1.
Nalaže se Jedinstvenom upravnom odjelu Općine Grožnjan Grisignana da, na temelju Zapisnika Povjerenstva za provođenje natječaja za zakup i prodaju nekretnina u vlasništvu Općine Grožnjan Grisignana od 17. listopada 2022.g. i ove Odluke sklopi ugovor o zakupu građevinskog zemljišta za iskorištavanje u poljoprivredne svrhe iz natječaja objavljenog 03. listopada 2022.g., s najpovoljnijim ponuditeljima i to:
1. K.č. 1502/6 k.o. Grožnjan, površine 266 m2 u Francima, ponuditelj Iva Kraljević  iz Grožnjan Grisignana, ponuđena godišnja zakupnina 60,00 HRK;
2. K.č. 552/11 k.o. Kostanjica, površine 644 m2 u Mengotima, ponuditelj Eda Antonac iz Grožnjan Grisignana, ponuđena godišnja zakupnina 122,35 HRK;
3. K.č. 56/1 zgr. k.o. Kostanjica, površine 33 m2 u Kostanjici, ponuditelj Antonella Pauluzzi Cramer, ponuđena godišnja zakupnina 750,00 HRK.

Ugovori o zakupu se sklapaju na određeno vrijeme od 5 godina.
Članak 2.
Natjecatelji koji su uspjeli s najpovoljnijim ponudama dužni su iznos ponuđene godišnje zakupnine, umanjene za uplaćeni garantni polog, uplatiti na žiro-račun Općine Grožnjan HR2824020061813800002, poziv na broj HR 68 7757-OIB,  najkasnije do 30. studenog 2022.g., a u ostalim godinama cjelokupni iznos godišnje zakupnine najkasnije do 30. lipnja svake godine. 
Jamčevina se uključuje u ukupnu cijenu zakupnine, a ponuditelju koji nije uspio u natječaju vraća se u roku od 10 (deset) dana od dana donošenja Odluke o prihvatu najpovoljnije ponude. 
Najpovoljniji ponuditelj koji odustane od natječaja (osim u izuzetnim slučajevima, čiju opravdanost ocjenjuje Načelnik) ili ne izvrši bilo koju drugu obvezu povodom natječaja, gubi pravo na povrat jamčevine. 
Površine parcela uzete su iz službenog katastarskog operata te Općina Grožnjan ne garantira da su iste površine točne i na terenu.
 Nekretnine se daju u zakup po principu VIĐENO-ZAKUPLJENO. Svaki ponuditelj  je dužan upoznati se s onim što uzima u zakup, tako da nema pravo na naknadne reklamacije. 

Članak 3.
Troškove ovjere ugovora kod javnog bilježnika snosi zakupac. 

 Članak 4.
Ova Odluka stupa na snagu dan nakon objave u Službenim novinama Općine Grožnjan Grisignana, a objavit će se i na službenim web stranicama Općine Grožnjan Grisignana i na Oglasnoj ploči Općine Grožnjan Grisignana.

U Grožnjanu, 27. listopada 2022.g. 

